钦定古今图书集成/明伦汇编/氏族典/第129卷 > 陈中渐〈子与郊 与相〉
## 钦定古今图书集成/明伦汇编/氏族典/第129卷 > 陈中渐〈子与郊 与相〉

按《浙江通志》：“中渐号风山，海宁人。为名诸生，喜周人
之急，所贷予，常焚券不责偿。某氏女坐怨家诬蔑，不
能自明，中渐挺身白其冤。长子与郊，万历甲戌进士，
仕至太常少卿。次子与相，仕至贵州按察副使，两受
貤赠，子孙登科名仕籍者三十馀人。人谓中渐阴德，
世食其报云。”